Keywords

Summary

Keywords 1. Teisės aktų derinimas – Prekių ženklai – Direktyva 2008/95 – Prekių ar paslaugų, kurioms skirtas prekių ženklas, identifikavimas – Aiškumo ir tikslumo reikalavimai – Kompetentingų valdžios institucijų ir ūkio subjektų atliekamas prekių ženklu teikiamos apsaugos apimties nustatymas (Europos Parlamento ir Tarybos direktyva 2008/95) 2. Teisės aktų derinimas – Prekių ženklai – Direktyva 2008/95 – Prekių ar paslaugų, kurioms skirtas prekių ženklas, identifikavimas – Nicos klasifikacijos klasių antraščių bendrųjų sąvokų vartojimas – Leistinumas – Sąlygos – Pakankamai aiškus ir tikslus nustatymas (Europos Parlamento ir Tarybos direktyva 2008/95) 3. Teisės aktų derinimas – Prekių ženklai – Direktyva 2008/95 – Prekių ar paslaugų, kurioms skirtas prekių ženklas, identifikavimas – Nicos klasifikacijos klasių antraščių bendrųjų sąvokų vartojimas – Iš to kylančios apsaugos apimtis – Pareiškėjo pareiga patikslinti prekes ar paslaugas, kurias apima jo paraiška (Europos Parlamento ir Tarybos direktyva 2008/95) Summary 1. Direktyvą 2008/95 valstybių narių teisės aktams, susijusiems su prekių ženklais, suderinti reikia aiškinti taip, jog ja reikalaujama, kad prekes ar paslaugas, kurioms prašoma prekių ženklo apsaugos, pareiškėjas identifikuotų pakankamai aiškiai ir tiksliai, kad kompetentingos valdžios institucijos ir ūkio subjektai vien tuo remdamiesi galėtų nustatyti prekių ženklu teikiamos apsaugos apimtį. Prekių ženklo įregistravimo viešajame registre tikslas ‐ kompetentingoms valdžios institucijoms ir visuomenei, ypač ūkio subjektams, suteikti galimybę susipažinti su prekių ženklu. Pirma, kompetentingos valdžios institucijos turi pakankamai aiškiai ir tiksliai žinoti, kokias prekes ar paslaugas apima prekių ženklas, kad galėtų vykdyti savo pareigas, susijusias su išankstiniu registracijos paraiškų nagrinėjimu bei su tinkamo ir tikslaus prekių ženklų registro skelbimu ir tvarkymu. Antra, ūkio subjektai turi turėti galimybę aiškiai ir tiksliai žinoti apie esamų ar galimų konkurentų įregistruotus prekių ženklus arba apie pateiktas registracijos paraiškas ir taip gauti svarbią informaciją, susijusią su trečiųjų asmenų teisėmis. (žr. 46–49, 64 punktus ir rezoliucinę dalį) 2. Direktyvą 2008/95 valstybių narių teisės aktams, susijusiems su prekių ženklais, suderinti reikia aiškinti taip, kad ja nedraudžiama naudoti Nicos sutarties dėl tarptautinės prekių ir paslaugų ženklų registravimo klasifikacijos 1 straipsnyje nurodytos klasifikacijos klasių antraščių bendrųjų sąvokų siekiant identifikuoti prekes ir paslaugas, kurioms prašoma prekių ženklo apsaugos, jeigu toks identifikavimas yra pakankamai aiškus ir tikslus. Kompetentingos valdžios institucijos turi atskirai vertinti kiekvieną atvejį ir atsižvelgti į prekes ar paslaugas, kurioms pareiškėjas prašo prekių ženklu teikiamos apsaugos, ir taip nustatyti, ar šios sąvokos atitinka keliamus aiškumo ir tikslumo reikalavimus. (žr. 55, 56, 64 punktus ir rezoliucinę dalį) 3. Nacionalinio prekių ženklo paraišką pateikęs asmuo, kuris vartoja visas Nicos sutarties dėl tarptautinės prekių ir paslaugų ženklų registravimo klasifikacijos 1 straipsnyje nurodytos klasifikacijos konkrečios klasės antraštės bendrąsias sąvokas, kad identifikuotų prekes ar paslaugas, kurioms prašo prekių ženklo apsaugos, privalo patikslinti, ar jo paraiška apima visas šios klasės abėcėliniame sąraše nurodytas prekes ar paslaugas, ar tik tam tikras iš jų. Tuo atveju, jeigu paraiška pateikta tik dėl tam tikrų minėtų prekių ar paslaugų, pareiškėjas privalo patikslinti, kurias iš šiai klasei priskiriamų prekių ar paslaugų apima paraiška. Registracijos paraiška, iš kurios negalima nustatyti, ar naudodamas Nicos klasifikacijos konkrečios klasės antraštę pareiškėjas turi omenyje visas šios klasės prekes, ar tik jų dalį, negali būti laikoma pakankamai aiškia ir tikslia. (žr. 61, 62, 64 punktus ir rezoliucinę dalį)

Byla C-307/10

Chartered Institute of Patent Attorneys

prieš

Registrar of Trade Marks

(The Person Appointed by the Lord Chancellor under Section 76 of the Trade Marks Act 1994, on Appeal from the Registrar of Trade Marks (Jungtinė Karalystė) prašymas priimti prejudicinį sprendimą)

„Prekių ženklai — Valstybių narių teisės aktų derinimas — Direktyva 2008/95/EB — Prekių ar paslaugų, kurioms prašoma prekių ženklo apsaugos, identifikavimas — Aiškumo ir tikslumo reikalavimai — Nicos klasifikacijos klasių antraščių vartojimas prekių ženklų registracijai — Leistinumas — Prekių ženklu teikiamos apsaugos apimtis“

Sprendimo santrauka

Teisės aktų derinimas – Prekių ženklai – Direktyva 2008/95 – Prekių ar paslaugų, kurioms skirtas prekių ženklas, identifikavimas – Aiškumo ir tikslumo reikalavimai – Kompetentingų valdžios institucijų ir ūkio subjektų atliekamas prekių ženklu teikiamos apsaugos apimties nustatymas (Europos Parlamento ir Tarybos direktyva 2008/95) Teisės aktų derinimas – Prekių ženklai – Direktyva 2008/95 – Prekių ar paslaugų, kurioms skirtas prekių ženklas, identifikavimas – Nicos klasifikacijos klasių antraščių bendrųjų sąvokų vartojimas – Leistinumas – Sąlygos – Pakankamai aiškus ir tikslus nustatymas (Europos Parlamento ir Tarybos direktyva 2008/95) Teisės aktų derinimas – Prekių ženklai – Direktyva 2008/95 – Prekių ar paslaugų, kurioms skirtas prekių ženklas, identifikavimas – Nicos klasifikacijos klasių antraščių bendrųjų sąvokų vartojimas – Iš to kylančios apsaugos apimtis – Pareiškėjo pareiga patikslinti prekes ar paslaugas, kurias apima jo paraiška (Europos Parlamento ir Tarybos direktyva 2008/95)